На 9 юни 1938 г., по време на Втората китайско-японска война правителството на Чан Кайшъ пробива дигите в близост до село Хуаюанкоу в Хънан. Целта на операцията е да спре настъпващите японските войски като следва стратегията на „използване на вода вместо войници“. Наводнението от 1938 г. покрива район от 54 000 km², като отнема живота на между 500 и 900 хиляди китайци и на неизвестен брой японски войници. Наводнението възпрепятства японската армия да превземе Джънджоу на южния бряг на Хуанхъ, но не ги успява да ги спре да овладеят Ухан, който по това време е временно седалище на китайското правителство.